หนุ่มใหญ่สุดแค้น หัวขโมยตัวแสบ งัดบ้านลักของ แถมอึกองใหญ่ไว้ดูต่างหน้า
หัวขโมยจอมแสบ บุกงัดบ้านสวน หวังขโมยทรัพย์ รื้อค้นไม่พบ เจ็บใจอุจจาระทิ้งไว้ให้เจ้าของดูต่างหน้า ก่อนหลบหนี เจ้าของเจ็บใจ ถูกหยามศักดิ์ศรี สาปแช่งให้ได้รับผลกรรมเมื่อวันที่ 13 มี.ค.63 ร.ต.ท.หญิง ธัญญาลักษณ์ คำชมภู รอง สว.สอบสวน สภ.เมืองอุดรธานี ปฏิบัติหน้าที่อยู่บนโรงพัก รับแจ้งจากศูนย์วิทยุร่มโพธิ์ทองว่า มีเหตุคนร้ายงัดบ้านสวน เลขที่ 429 ม.11 บ.นาหวาน ต.หนองนาคำ อ.เมือง จ.อุดรธานี จึงเดินทางไปตรวจสอบ พร้อมด้วยตำรวจสืบสวน และตำรวจชุมชนตำบลหนองนาคำที่เกิดเหตุเป็นบ้านไม้ยกพื้นสูง พบ นายอดิศร ลาสงยาง อายุ 53 ปี อยู่บ้านเลขที่ 598 ม.1 ต.หมากแข้ง อ.เมือง จ.อุดรธานี นำตำรวจไปชี้บริเวณหน้าต่างหลังบ้าน ที่คนร้ายงัดเข้าไปรื้อค้นทรัพย์สิน จากการตรวจสอบไม่พบทรัพย์สินมีค่าหายไป เพราะเจ้าของบ้านไม่ได้เก็บเอาไว้ที่บ้านหลังเกิดเหตุ พบก้อนอุจจาระแห้ง 2 ก้อน ซึ่งคนร้ายได้ปลดทุกข์ทิ้งไว้ บริเวณหน้าประตูบ้าน นอกจากนี้ยังพบลูกมะม่วงที่ต้นข้างบ้านถูกคนร้ายใช้ของมีคมปาดเอามากินบางส่วน และทิ้งเศษไว้ที่พื้นนายอดิศร ให้การต่อว่า ตนปลูกบ้านสวนมานานกว่า 3 ปี และจะไปมาอยู่เป็นประจำ แต่ไม่ได้นอนค้างคืน โดยระยะหลังปลาที่ตนเลี้ยงไว้ในบ่อข้างบ้าน ถูกคนร้ายแอบมาขโมยจับไปเป็นประจำ บางคืนจึงมานอนเฝ้า ก่อนที่ตนจะมานอนเฝ้าสวนนั้น เมื่อวันที่ 4 มี.ค.ที่ผ่านมา คนร้ายเข้ามาขโมยเครื่องมือช่างหายไปหลายรายการ รวมทั้งพระพุทธรูป 1 องค์ และตุ๊กตาของลูกสาวด้วยวันนี้หลังจากตนทำธุระในตัวเมืองเสร็จ ได้เดินทางมานอนที่บ้านสวน พบร่องรอยคนร้ายงัดหน้าต่างเข้ามา หวังจะขโมยทรัพย์สินอีก แต่เนื่องจากตนขนเอาไปเก็บไว้ที่บ้านในตัวเมือง คนร้ายจึงไม่ได้ทรัพย์สินอะไรติดมือไป ขณะเดินสำรวจบริเวณรอบบ้าน พบก้อนอุจจาระแห้ง 2 ก้อน คาดว่าเป็นของคนร้าย ที่ถ่ายทิ้งไว้ดูต่างหน้า ทำให้ตนเจ็บใจเป็นอย่างมาก เหมือนถูกหยามศักดิ์ศรี และขอสาปแช่งคนร้ายให้ได้รับผลกรรมที่ทำเอาไว้ด้าน ร.ต.ท.หญิง ธัญญาลักษณ์ กล่าวว่า คนร้ายเคยเข้ามาก่อเหตุงัดบ้านขโมยทรัพย์สินที่อยู่ในบ้านไปแล้วหนึ่งครั้ง และย้อนกลับมาก่อเหตุอีก ซึ่งอาจจะดูลาดเลา พอรู้ว่าเจ้าของบ้านไม่อยู่ จึงเข้ามาก่อเหตุแต่ไม่ได้ทรัพย์สินอะไรไป ทำให้คนร้ายเจ็บใจปลดทุกข์ถ่ายอุจจาระทิ้งไว้ ให้เจ้าของบ้านดูต่างหน้า ก่อนหลบหนีไป อย่างไรก็ตามตำรวจชุดสืบสวนจะออกหาข่าวและเบาะแสคนร้าย เพื่อติดตามตัวมาดำเนินคดีตามกฎหมายต่อไป
หัวขโมยจอมแสบ บุกงัดบ้านสวน หวังขโมยทรัพย์ รื้อค้นไม่พบ เจ็บใจอุจจาระทิ้งไว้ให้เจ้าของดูต่างหน้า ก่อนหลบหนี เจ้าของเจ็บใจ ถูกหยามศักดิ์ศรี สาปแช่งให้ได้รับผลกรรม 
หัวขโมย,งัดบ้าน,ลักทรัพย์,โจรอุจจาระทิ้งไว้,โจรอึทิ้งไว้ในบ้าน,ข่าวทั่วไป